# Bánokszentgyörgy

### A Wikipédiából, a szabad lexikonból.

Koordináták: é. sz. 46.54673° k. h. 16.78323°

Bánokszentgyörgy
Régió | Nyugat-Dunántúl
Megye | Zala
Kistérség | Letenyei
Rang | község
Terület | 32,54 km²
Népesség

- Összesen: 705 fő (2001)
- Népsűrűség: 21,67 fő/km²

Irányítószám | 8891
Körzethívószám | 93
Térkép é. sz. 46.54673° k. h. 16.78323° | település Mo. térképén

Bánokszentgyörgy Zala megye egyik községe a Letenyei kistérségben.

## [szerkesztés] Fekvése

A község a Zalai-dombság egy kisebb völgyében fekszik. A falu északról Zalaegerszeg, délről Letenye felől közelíthető meg. Kedvező fekvése révén mintegy több autóbusz járat köti össze Nagykanizsával, Lentivel, Letenyével és Zalaegerszeggel. A község a Dél-Zalai Állami Erdei Vasutak vonálhálózata mellett fekszik, ám az itt lévő vágányokat csak teherszállításra használják.

## [szerkesztés] Története

Bánokszentgyörgy első említése 1289-ből való mint a veszprémi püspök tulajdona. A 16. században leginkább a Bánffyak birtoka volt, rájuk utal a település Bánok előtagja, de többször gazdát cserélt. A törökök először 1576-ban dúlták fel, majd az 1650-es évekre teljesen lakatlanná vált a falu. 1690-ben Esterházy Pál vásárolta meg, azonban a betelepülés csak a 18. század elején indult meg. A rossz körülmények ellenére a falu nagyobb fejlődésnek indult. 1718-ban új temploma épült, amely azonban a század végére már romossá vált. Új, ma is álló templomát 1787-ben építették.

A 19. században urasági székhely lett, amely egyrészt a vámokból, mészárszékből és fogadóból való jó jövedelmeket, másrészt a község térségbeli vezető szerepét jelentette. Jelentőségét mutatja, hogy a 19. század második felében már vásártartási joggal is rendelkezett. Lakossága nagyrészt iskolázott paraszt volt.

A bővülő településen az 1920-as években épült ki egy új községrész, az Újtelep is megépült. Az 1930-as években amerikai fúrások kőolajat találtak a falu közelében. A kitermelés érdekében az infrastruktúra kiépült, így a község hamar bekapcsolódott a közúti közlekedésbe, illetve korán vezetékes földgázt kapott.

Az 1950-es évektől jellemzi az elvándorlás és az elöregedés, ám ennek ellenére oktatása sokat fejlődött. 1948-ban új általános iskola, 1950-ben óvoda, 1996-ban zeneiskola nyílt a községben.

## [szerkesztés] Nevezetessége

- Római katolikus templom (1787)

A lap eredeti címe "http://hu.wikipedia.org../../../b/%C3%A1/n/B%C3%A1nokszentgy%C3%B6rgy.html"

Kategória: Zala megye települései

##### Views

- Szócikk
- Vitalap
- Aktuális változat

##### Keresés